Bosh prokuratura huzuridagi Departamentning Navoiy viloyat boshqarmasi xodimlari tomonidan tezkor tadbir o‘tkazildi, deb xabar bermoqda mahkama matbuot xizmati. Tadbirda fuqaro T. fuqaro Z.ni “Navoiyazot” AJda qurilish ishlarini amalga oshirib kelayotgan Xitoy qurilish kompaniyasida yuqori lavozimda ishlovchi tanishlari orqali ushbu kompaniyaga ishga kiritib qo‘yish evaziga 800.000 so‘mni firibgarlik yo‘li bilan olgan vaqtida ashyoviy dalillar bilan ushlangan. Qayd etilishicha, mazkur holat yuzasidan fuqaro T.ga nisbatan Jinoyat kodeksining tegishli moddalari bo‘yicha jinoyat ishi qo‘zg‘atilib, tergov harakatlari olib borilmoqda.